கேள்வி: அனுபிரியா கோயங்கா - ஆரம்ப கால வாழ்க்கை பற்றி தகவல் சொல்.
பதில்: அனுப்ரியா கோயங்கா 29 மே 1987 உத்தரப் பிரதேசம் கான்பூர் ஆடை தொழில்முனைவோர் ரவீந்திர குமார் கோயங்கா மற்றும் இல்லத்தரசியான புஷ்பா கோயங்கா ஆகியோருக்கு பிறந்தார். நான்கு குழந்தைகளில் இளையவரான அனுப்பிரியாவுக்கு இரண்டு மூத்த சகோதரிகளும், ஒரு சகோதரரும் உள்ளனர். புது தில்லி சகேதம் உள்ள ஞான பாரதி பள்ளியில் தனது பள்ளிப்படிப்பை முடித்தார் தில்லி பல்கலைக்கழகம் சாகீத் பகத்சிங் கல்லூரியில் இளங்கலை வணிகவியல் பட்டப்படிப்பை முடித்தார். பள்ளிப்படிப்பை முடிப்பதற்கு முன்பே இவர் தனது குடும்பத்திற்கான பொருளீட்டினார். "நான் தொழில்முனைவோராக இருந்தேன். என் தந்தைக்கு ஆடை ஏற்றுமதி தொழிலில் உதவ ஆரம்பித்தேன். திரைப்படம் மற்றும் எனது நிறுவன வாழ்க்கை இரண்டிற்கும் என்னால் நியாயம் செய்ய முடியாது என்பதை உணரும் வரை நடிப்பு எப்போதும் ஒரு பொழுதுபோக்காக இருந்தது." என்று இவர் கூறினார்.
கேள்வி: அனுபிரியா கோயங்கா - தொழில் பற்றி தகவல் சொல்.
பதில்: அனுப்பிரியா கோயங்கா, 2009இல் மும்பை சென்றார். முதலில், இவர் நிறுவனத் துறையில் பணிபுரிந்து மும்பையில் குடியேறினார். அங்கு இவர் தனது குடும்பத்துடன் இணைந்தார். கோயங்கா நடிப்பிலும் ஆர்வமாக இருந்தார். மேலும், நடிப்புத் தொழிலுக்கும் நிறுவனத் துறைக்கும் இடையில் தடுமாறினார். ஐக்கிய முற்போக்குக் கூட்டணி அரசாங்கத்தின் ''பாரத் நிர்மாண்'' விளம்பர பிரச்சாரத்தின் முகமாகவும், 2015ஆம் ஆண்டில் இந்தியாவின் முதல் மாயிழை (லெஸ்பியன்) விளம்பரமான மிந்த்ராவில் மாயிழை கதாபாத்திரத்தில் நடித்ததற்காகவும் அறியப்படுகிறார். இவர் 2013இல் விளம்பரங்களைச் செய்யத் தொடங்கினார். கொக்கக் கோலா, கார்னியர், ஸ்டேப்ரீ, கோடக் மகிந்தரா வங்கி, பெப்பர்பிரை, வோடபோன் உள்ளிட்ட நிறுவனக்களுக்கான பல்வேறு தொலைக்காட்சி விளம்பரங்களில் தோன்றினார். இவர் ஒரு வருடத்திற்கும் மேலாக ShopCJ எனப்படும் இணையத்தில் வீட்டிலிருந்தபடியே வணிகம் செய்யும் நிறுவனத்தில் நிகழ்ச்சித் தொகுப்பாளராக பணியாற்றினார். 2017 ஆம் ஆண்டின் அதிரடி திரைப்படமானர் ''டைகர் ஜிந்தா ஹையில்'' செவிலியர் பூர்ணாவின் பாத்திரத்தை இவர் சித்தரித்தார், அதற்காக இவர் மிகவும் பாராட்டப்பட்டார். ஷாஹித் கபூர் இணையாக 2018இல் வெளியான வரலாற்றுக் காவியமான "பத்மாவத்" படத்தில் ராணி நாகமதியின் கதாபாத்திரத்தில் நடித்ததற்காக இவர் விமர்சன ரீதியான பாராட்டுகளைப் பெற்றார்.